《廛隐堂为杨元会赋》
宋代·陈棣

大隐何曾去市廛，人间真有遁神仙。
身閒已觉尘难染，心远由来地自偏。
何事游方期汗漫，不妨酌月问婵娟。
胸中丘壑可窥处，墨戏纵横出渭川。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。